open-index/open-wikipedia-markdown huggingface dataset:
Anatot

**Anatot** (hebraisk: ) er navnet på en israelittisk by i oldtiden innenfor området til Benjamins stamme og som tilhørte prestene. Den er hovedsakelig nevnt som fødestedet for profeten Jeremia. Anatot var stor nok til at den hadde mur rundt seg og med en viss styrke, liggende på en bred åsrygg og med utsikt over Jordandalen og den nordlige delen av Dødehavet. Den lå rundt 5&nbsp;km nordøst for Jerusalem. Moderne forskning ved blant annet Edward Robinson har identifisert den historiske byen med dagens palestinske sted 'Anata som har rundt 9 600 beboere (2006). Den moderne israelske bosetningen Anatot, også kjent som Almon, på Vestbredden ved Jerusalem, er oppkalt etter den historiske byen.

## Historisk by
I henhold til den bibelske tradisjonen har Anatot navnet og sin historie ved at den er en av de byene som ble gitt til «Arons etterkommere, prestene». I henhold til *[[Josvas bok]]* i den hebraiske Bibelen (det gamle testamente): «Fra Benjamins stamme fikk de Gibeon og Geba med beitemarker, Anatot og Almon med beitemarker, i alt fire byer. Til sammen fikk Arons etterkommere, prestene, tretten byer med beitemarker som hørte til.»  Ettersom israelittene ikke ofte endret navnene på byene i Kanaan etter at de kom dit, kan navnet på denne byen, Anatot, ha vært avledet fra en kanaanittisk gudinne, ‘Anat, en datter av El i kanaanittisk mytologi. Imidlertid er det også oppgitt som navnet til en israelittisk person i *[[Første Krønikebok]]* og *[[Nehemjas bok]]*. Navnets opprinnelse er således usikkert, men om det er et kvinnenavn, kan det være i betydningen «(ana)ie; kvinne av Tot», eller «hjemmet/hjertet/arnen til Tots kvinne.»

Anatot er også nevnt som fødestedet til Abieser fra Anatot, en av kong Davids trofaste tretti, og Jehu, en annen av de tretti. Den er kanskje best som fødestedet til profeten Jeremia. Ikke desto mindre avleverte han en profeti om prøvelser ved sverdet og ved hungersdød for beboerne i Anatot om de gikk imot ham: «De unge mennene skal dø for sverd, sønnene og døtrene deres skal dø av sult.»

Anatot fikk derimot sine prøvelser og store lidelser fra hæren til Sankerib av Assyria, og kun 128 menn kom tilbake fra det babylonske fangenskap.

## Referanser
Opp og ned (Prima Vera)

**«Opp og ned»** er en coverlåt med humortrioen Prima Vera, opprinnelig utgitt som åpningsspor 12. oktober 1981 på albumet *[[Den 5te]]*. Sangen ble innspilt 24.-27. august 1981 i Roger Arnhoff Studio i Oslo. Lava var musikere.

Originalen heter «Upside Down» og ble utgitt med Diana Ross i 1980. Den ble skrevet av Nile Rodgers og Bernard Edwards. Originalteksten handler om en dame som tilgir sin kjære hans sidesprang siden ingen andre menn får henne til å føle det samme slik han får henne til.

I Prima Veras versjon er det gjestevokalist Øivind Blunck som synger (med kor fra Tom Mathisen og Jahn Teigen) og teksten tar utgangspunkt i hans rolle som Staahl-Pedersen i Herfra til Haglemoen som ble sendt på NRK høsten 1980. Siste episode ble ikke sendt grunnet slakt i avisene og diverse negative synsinger fra TV-publikum. Mot slutten brøler han «Var det noen her som sa noe dritt om Haglemoen, Ned i gjørma!»

«Opp og ned» ble også utgitt september 2000 på *[[Rest of the best vol 2,5]]*.

## Referanser


## Eksterne lenker
* Sangen på youtube
Sigve Indregard

**Sigve Indregard** (født 22. januar 1983) er en norsk blogger, politisk kommentator og journalist, opprinnelig fra Narvik. I perioden 2003–2004 var Indregard leder i Elevorganisasjonen. Indregard ble i 2010 kåret til Norges tredje beste politiske blogger av VG. Han ble siden journalist i Morgenbladet. 

Indregard var også elev- og lærlingombud i Oslo fra 2008 til 2013, og  frilanskommentator for Manifest senter for samfunnsanalyse. Indregard blogger om politikk og økonomi, med aktiv bruk av statistikk og tallmateriale.

Indregard var i 2012 medredaktør av sakprosa-antologien *Motgift: Akademisk respons på den nye høyreekstremismen*. Boken har til hensikt å tilbakevise de «mytene som framføres av Breivik og det politiske fellesskapet han springer ut av, og vise at forskningen som foregår innenfor de saksområdene slike miljøer er opptatt av er åpen og søkende, ikke ideologisk og dogmatisk.» 

## Referanser


## Litteratur
* *Motgift. Akademisk respons på den nye høyreekstremismen*, Sakprosa, Oslo: Flamme forlag/Forlaget Manifest, 2012. ISBN 978-82-02-38170-7

## Eksterne lenker
* Indregard.no
*
Jon Harald Berge

**Jon Harald Berge** (født 4. mars 1969) er en norsk ultraløper fra Drammen. 
Han representerer Sturla IF.

Berge innehar norgesrekorden i 24-timersløp som lyder på 255.764m (altså snaue 25,6 mil) på 24 timer. 
Rekorden ble satt i verdensmesterskapet som ble holdt i Brive-la-Gaillarde (Frankrike) 13. mai 2010, noe som holdt til en 7.-plass totalt.

Han ble i 2009 utnevnt til årets ultraløper

## Referanser


## Eksterne lenker
* 
* Før Spartathlon – NRK.no (25. september 2010)
* «Kan løpe flere døgn» – NRK Nett-TV (29. oktober 2008)
Sanshou

**Sanshou** (kinesisk: 散 手, pinyin: *sǎnshǒu*, «frie hender») eller Sanda (kinesisk: 散打, pinyin: *sǎndǎ*, «frie kamper») er et kinesisk selvforsvarsystem og en kampsport. 

Sanshou er sett på som en stil i seg selv, men  blir snarere regnet som ett av komponentene i kinesisk kampsport, og er ofte undervist sammen med taolu (former). Som en del av promoteringen av idretten wushu fra kinesiske myndigheter, ble et standard regelsett for sanshou utviklet. Det er om denne standarden at begrepet «Sanshou » vanligvis blir brukt.

Denne læreplanen ble utviklet med det kinesiske militære erfaringer i nær rekkevidde og nærkamp med referanse til tradisjonell kinesisk kampkunst. Denne generelle Sanshou varierer i ulike former, som kinesiske myndigheter har utviklet til en versjon for sivile for selvforsvar og som en sport.

## Sport
Som en sport, er sanshou praktisert i turneringer, normalt sammen med taolu øvelser i wushu konkurranse. Av sikkerhetsmessige grunner er noen teknikker fra selvforsvarsdelen som albueslag, kvelning, og leddlåser ikke er tillatt under turneringer. Konkurrenter kan vinne på knockout eller poeng som er opptjent ved slag og spark til kroppen eller hodet, kaste en motstander, eller når konkurrenten faller av plattformen. Konkurransen blir holdt på en hevet «lei tai» plattform. Utøvere har kun lov til å bryte i noen sekunder. Hvis clinch ikke blir brutt, og hvis ingen lykkes i å kaste motstanderen innen fristen, vil dommeren bryte opp.

I USA er konkurranser avholdt enten i bokseringer eller på hevet lei tai-plattformen. Amatørutøvere bruker verneutstyr. «Amatør Sanshou» tillater slag, spark og kast. Hvis regelen er referert til som «San Da», er knær til kropp også tillatt. En konkurranse er avholdt i Kina, kalt «King of Sanda», er holdt i en ring som ligner på en boksering, men større i dimensjon. Profesjonelle har ingen verneutstyr unntatt boksehansker, susp, og tannbeskytter, og får lov til å bruke knær (også mot hodet) samt spark, slag og kast.

Sanshou har vært omtalt i mange stil-versus-stil konkurranser. Muay thai er ofte satt opp mot Sanshou sammen med karate, kickboxing og taekwondo.
Rudolf er rød på nesen (Prima Vera)

**«Rudolf er rød på nesen»** er en coverlåt med humortrioen Prima Vera, opprinnelig utgitt 12. oktober 1981 på musikkalbumet *[[Den 5te]]*. Sangen ble innspilt 24.-27. august 1981 i Roger Arnhoff studio i Oslo.

Prima Vera var neppe klar over følgende historie, da de satte seg ned for å skrive sin tekst: Robert Lewis May hadde fått i oppgave fra sin arbeidsgiver om å skrive en julefortelling i 1939, og resultatet ble *Rudolf er rød på nesen*. Da sjefen til May hørte hvilken farge Rudolf skulle ha på nesen, ble denne sjef litt skeptisk siden lesere muligens ville tro at den røde nese var et resultat av fyll.

Svogeren til May, Johnny Marks bestemte seg for å lage en sang på samme tema i 1948.  Originalen til Gene Autry ble utgitt i 1949. Teksten handler om at Rudolf blir ertet av de andre reinsdyrene på grunn av sin rødfargete nese. Men det forandrer seg fort en julekveld hvor det er tåkete. Da vil julenissen at Rudolf skal fremst i flokken foran sleden og være lederen, siden hans røde nese lyser og skinner opp veien.

Prima Veras tekst tar utgangspunkt i det sjefen til Robert May var redd for at leseren/lytteren ville tro, nemlig at rødfargen skyldes fyll. Ifølge albumomslaget er det barn fra Slemdal skole som sang bak vokalist Tom Mathisen. Men det har også vært ymtet frampå at Anita Skorgan var med som pikestemme. Setningen «det er bare tull» er det Jahn Teigen som tar.

Prima Veras versjon ble også utgitt i juni 1999 på *[[The Prima Vera Show]]* (bonus-CD).

På bonus-delen av DVD-en *Prima Vera (a)live* er det et opptak fra Ridderhallen i Oslo hvor de blant annet fremfører *Rudolf er rød på nesen* iført juledekorative drakter. Det er mest Mathisen og Herodes Falsk som synger, mens Teigen synger «det er bare tull». Etter «Rudolf er rød på nesen», spiller Teigen typisk rhythm & blues komp på en akustisk gitar, mens Mathisen står bak sin makker og griper gitaren slik at han kan få tatt gitarsolo over Teigens komp. Sistnevnte ser ganske morsk og gretten ut på denne fremføringen, og det skyldtes det lave taket som han hadde skallet hodet oppi, og nesten mistet bevisstheten.

## Referanser
Joinville-le-Pont

**Joinville-le-Pont** er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 9,4&nbsp;km fra sentrum av Paris.

## Historie
Kommunen ble opprettet i 1791 med navnet *La Branche-du-Pont-de-Saint-Maur* ved å skille ut et område fra kommunen Saint-Maur-des-Fossés. Kommunen skiftet navn til Joinville-le-Pont 29. august 1831.  Under Ludvig Filip av Frankrike, ble fortet Redoute de Gravelle bygd i kommunen.

I 1929 mistet Joinville-le-Pont mer enn en tredjedel av arealet da en del av Bois de Vincennes som hadde tilhørt Joinville-le-Pont ble innlemmet i Paris.

## Befolkningsutvikling
***Antall innbyggere i kommunen Joinville-le-Pont***

## Referanser


## Eksterne lenker
* 
* Kommunedata INSEE
Axel Graatkjær

**Axel Graatkjær** (født *Axel Sørensen*) (født 19. januar 1885 i Velling i Bryrup sogn ved Århus, død 11. november 1969 i Århus) var en dansk filmfotograf. Han var opprinnelig kommet til København for å utdanne seg til musiker, men for å tjene noen penger til å leve for under studiene, tok han et arbeid som billett- og programselger i *Biograf-Theatret*. Da tok filminteressen snart fatt i ham. Allerede i begynnelsen av 1906 hadde han tatt opp sin første film – en reportasjefilm. Samme år ble Nordisk Films Kompagni grunnlagt av Ole Olsen, og Axel fikk her en viktig rolle. Han spilte i perioden 1906-1911 inn hovedparten av selskapets filmer. I 1913 ble Axel uenig med Nordisk Film, og tok i stedet imot et tilbud for å filme Asta Nielsens filmer for hennes tyske filmselskap.

Axel Graatkjær het opprinnelig "Axel Sørensen", men skiftet navn omkring 1910. Han er også i forskjellige filmer benevnt som *Axel Sørensen Graatkjær*, *Axel Graatkjær*, *Axel Sörensen*, *A. Sørensen*, *Axel Graatkjær Sørensen* eller *Axel Sørensen*.

## Filmografi
### Danske produksjoner
#### Som Axel Sørensen

#### Som Axel Graatkjær

### Tyske produksjoner

## Referanser


## Eksterne lenker
* 
* Axel Graatkjær på Det danske Filminstitut (Arkivert side)
Jojada (kongetiden)

**Jojada** var yppersteprest i Israel på den tiden Joram, Ahasja og Joasj var konger i Judariket. (2. Kongebok kap. 10 og 11; 2. Krønikebok kap. 23 og 24)

Jojada var gift med Josjeba, som også kalles Josjabat. Hun var datter av kong Joram, men ikke nødvendigvis av hans kone Atalja. Etter at Jorams sønn Akasja var død, tilrev enkedronningen Atalja seg makten i landet i seks år og forsøkte å drepe alle i kongeætten. Men Jojada og Josjeba skjulte Joasj, den yngste sønnen til Akasja. Til sist sørget Jojada seg for at Joasj ble utropt til konge og Atalja ble drept. 

Det sies så at Joasj var en god konge hele den tiden Jojada levde, fordi øverstepresten øvde en god innflytelse på ham. Til sist døde Jojada i en alder av 130 år. Man viste ham den spesielle ære å begrave ham sammen med kongene. Men da han var død, begynte kong Joasj å oppføre seg galt. Jojadas sønn Sakarja irettesatte åpenlyst kongens handlemåte. Det førte til at Sakarja ble steinet foran tempelet. Kong Joasj ble til sist myrdet etter å ha blitt såret i et slag.

## Eksterne lenker
*
Jojada (persertiden)

**Jojada** var antagelig den fjerde ypperstepresten i Israel etter landflyktigheten. Han var sønn av ypperstepresten Eljasjib.  En av sønnene til Jojada hadde giftet seg med en datter av den svikefulle horonitten Sanballat, noe som Nehemja fordømte. 

## Referanser
Advisory Committee on Antarctic Names

**Advisory Committee on Antarctic Names** (ACAN eller US-ACAN) er en rådgivende komité under United States Board on Geographic Names som er ansvarlig for å anbefale navn på geografiske objekter i Antarktis. USA anerkjenner ikke territorialkrav i Antarktis, så ACAN tildeler geografiske navn på hele kontinentet – i samråd med andre nasjonale nomenklaturorganisasjoner der det er hensiktsmessig.

ACAN har publisert retningslinjer for navngiving, basert på rekkefølge på innkomne søknader, egnethet, og i hvilken grad bruk allerede har blitt etablert.

## Se også
*Stedsnavn i Antarktis

## Referanser
Nordic Semiconductor

**Nordic Semiconductor** (frem til 2004 **Nordic VLSI**) er en norsk produsent av integrerte kretser til bruk i trådløs teknologi. 

Komponenter fra Nordic Semiconductor benyttes blant annet i trådløse produkter som tastaturer, mus, spillkonsoller og sportsutstyr (herunder pulsklokker). 

Firmaet startet opp i 1983, med fire studenter fra NTNU rundt et kjøkkenbord: Trond Sæther, Frank Berntsen, Jan Meyer og Oddvar Aaserud. Selskapet med hovedkontor i Trondheim omsatte i 2010 for  og hadde et overskudd på  Selskapet har i tillegg til Trondheim kontor i Oslo, San Jose i USA, Uleåborg, Esbo og Åbo i Finland, Kraków i Polen, Beijing, Shanghai, Shenzhen og Hongkong i Kina, Seoul i Sør-Korea, Yokohama i Japan, Taipei på Taiwan og Manila på Filippinene. I 2010 hadde Nordic Semiconductor totalt 137 ansatte. Nå, snart 10 år etter er det over 700 ansatte.

## Teknologi

I 2004 lanserte Logitech V500 Cordless Notebook Mouse med en brikke fra Nordic Semiconductor. Enda tidligere hadde selskapet levert teknologi til gamepads fra Logitech. Logitech og Microsoft, som sammen lagde 70 % av verdens trådløse mus og tastatur, bestemte seg i 2009 for å bruke selskapets teknologi i nær alle disse.

I Tour de France 2010 brukte syklister som Mark Cavendish og Jens Voigt selskapets brikker til overvåking av puls, fart og effekt.

Selskapet leverer også radioene i de pipende og strømførende klavene som implementerer det virtuelle gjerdet *NoFence* og holder dyr på beiteområder uten fysiske gjerder.

12. desember 2018 lanserte Nordic sin nRF9160 SiP, som betyr at firmaet nå også har fokus på cellular IoT, LTE-M og NB-IoT.

## Referanser




## Eksterne lenker
* 
* 
*
Quaternary Science Reviews

***Quaternary Science Reviews*** er et internasjonalt engelskspråklig vitenskapelig fagtidsskrift som dekker alle aspekter av kvartærgeologi. Dette er en tverrfaglig forskningsgren som fokuserer på den geologiske perioden kvartær, vår geologiske periode som er minst 2,6 millioner år gammel. Tidsskriftet dekker foruten kvartærgeologi også geologi, geomorfologi, geografi, arkeologi, paleobotanikk, paleontologi og hele skalaen av dateringsteknikker.

Tidsskriftet utkommer med 28 utgaver i året. Sjefredaktør per 2011 er Colin V. Murray Wallace.

## Referanser

## Eksterne lenker
*
Pavepalasset i Avignon

**Pavepalasset i Avignon** er en av de største bygningene fra europeisk middelalder. I sin største utstrekning omfattet det 11&nbsp;000 m². Det ble bygget i to faser, fra 1335–1364, har vegger som er mer enn 5 meter tykke, og ligger på en naturlig klippe som gjør den vanskelig å angripe. 

Murene som ble bygget av pavene i årene før 1348 er godt bevart. De utgjør ikke spesielt sterke festningsverker, da pavene i stedet satte sin lit til å befeste selve pavepalasset. 

Etter revolusjonen ble palasset i mange år brukt som militærforlegning, og er nå et museum.

Sammen med den romanske katedralen Notre-Dame des Doms d'Avignon og den gamle broen Pont d’Avignon fra 1100-tallet ble palasset innskrevet på UNESCOs verdensarvliste i 2005

## Kirkelig historie

I 1303 opprettet pave Bonifatius VIII et universitet i byen, som ble berømt for sine jusstudier. Universitetet var blant Frankrikes beste i dette faget fram til den franske revolusjon.

Pave Klemens V valgte i 1309 å bosette seg i Avignon. I 1348 solgte grevinne Jeanne av Provence byen til pave Klemens VI for 80&nbsp;000 gullgylden. Selv om byen etter at pave Gregor XI flyttet til Roma i 1377 var sete for flere motpaver tilhørte den Den Hellige Stol fram til 1791, da den ble innlemmet i Frankrike. Da Kirkestaten og de tilhørende pavelige biland ble restituert under Wienerkongressen i 1815, var Avignon blant unntakene – sammen med det omliggende Venaissin forble områder på franske hender.  

Perioden hvor pavene hadde sitt sete i Avignon, fra 1309 til 1377, har blitt kalt pavenes «babylonske fangenskap». Det pavelige hoff var preget av korrupsjon og en livsstil som var mer løssluppen enn den man venter av paver. Blant kritikere av korrupsjonen i byen finner man blant annet Francesco Petrarca, som bidro til å gjøre pavene oppmerksomme på hvor pinlig situasjonen begynte å bli. Denne italienske humanisten og dikteren bodde i lange perioder i Avignon. Det var også to kvinner som spesielt markerte seg i arbeidet for å på pavene tilbake til sitt egentlige bispesete, Roma, nemlig Katarina av Siena og den svenske Birgitta av Vadstena.

Pavens avreise til Roma i 1377 utløste det store vestlige skisma. To motpaver, Klemens (VII) og Benedikt (XIII) hadde tilhold i byen inntil 1408, da Benedikt flyktet til Aragón.

Etter at skismaet hadde endt ble Avignon styrt av pavelige legater som en del av Pavestatene. Byen var hele tiden truet av franske styrker, som holdt til i en stor garnison i Villeneuve-les-Avignon på den andre siden av elven. 

## Eksterne lenker
* 
* Pavepalasset
* world-heritage-tour.org
Erteglansvikler

**Erteglansvikler** (*Cydia nigricana*) er en sommerfugl i gruppen av viklere (Tortricidae). 

## Utseende
En middelsstor (vingespenn 12-16 millimeter), gråaktig vikler, men en matt, silkeaktig glans. Arten mangler påfallende tegninger.
Forvingens skjell har lyse spisser så arten har et "melet" utseende. Ved vingespissen er den noen små, hvite, trekantede flekker langs framkanten og et par mer eller mindre tydelige, smale, sølvfargede skråbånd.

## Levevis
Larvene lever på ulike planter i erteblomstfamilien, som vikker (*Vicia*), erteknapp (*Lathyrus*) og erter (*Pisum*). Larvene lever inne i belgene der de spiser på frøene. Den er regnet som et skadedyr på erter. De voksne viklerne flyr fra mai til august.

## Utbredelse
Arten er utbredt i Europa, unntatt mye av den østligste delen, og også i det nordlige Asia og Nord-Amerika. I Norge er den funnet nord til den sørlige delen av Nordland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae – 570 europeiske arter inklusiv underarter (varianter), hvorav mange i Norge.
******* slekt glansviklere, *[[Cydia (slekt)|Cydia]]* Hübner, 1825
******** **erteglansviker**, *Cydia nigricana* (Fabricius, 1794)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/c/cydia_nigricana.html
* *Cydia nigricana* på UK Moths: https://web.archive.org/web/20101219053653/http://www.ukmoths.org.uk/show.php?bf=1257
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: http://www.faunaeur.org/full_results.php?id=439137

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
MovieStarPlanet

***MovieStarPlanet*** (**MSP**) er en virtuell verden på Internett. Det er et nettspill som anbefales for barn fra 8–15 år, og passer for både gutter og jenter. I spillet kan man blant annet lage filmer, få venner og kjøpe blant annet dyr og klær. I spillet kan man også kjøpe VIP med ekte penger. VIP gir blant annet tilgang til spesielle klær og ting. Man tjener starcoins, (pengene i spillet) ved å lage filmer, artbooks, looks og mer.

## Referanser


## Eksterne lenker
*
Limeil-Brévannes

**Limeil-Brévannes** er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 15,3&nbsp;km fra sentrum av Paris

## Befolkningsutvikling
***Antall innbyggere i kommunen Limeil-Brévannes***

## Referanser


## Eksterne lenker
* 
* Kommunedata INSEE
Liste over Norges landskamper i fotball for herrer 1955–1959

**Liste over Norges landskamper i fotball for herrer 1955–1959** inneholder samtlige landskamper spilt av  i kronologisk rekkefølge i perioden fra januar 1955 til desember 1959.

## Norges landskamper 1955

* Willibald Hahn går av som landslagstrener, mens ny trener blir Ron Lewin.

## Norges landskamper 1956

## Norges landskamper 1957

* Kampen mellom Norge og Sverige ble spilt som en del av en mindre nasjonsturnering satt opp rundt jubileet til det finske fotballforbundet.
----

* Kampen mellom Norge og Danmark ble spilt som en del av en mindre nasjonsturnering satt opp rundt jubileet til det finske fotballforbundet.
----

* Kampen mellom Island og Norge ble spilt som en del av tiårsjubileet til det islandske fotballforbundet.
----

* Ron Lewin går av som landslagstrener, mens ny trener blir Edmund Majowski.
* Norge endte på tredjeplass i sin kvalifiseringsgruppe, og ble dermed ikke kvalifisert til VM i fotball 1958, som ble arrangert i Sverige.

**Kvalifiseringsgruppe 3:**

## Norges landskamper 1958

* Edmund Majowski går av som landslagstrener, mens ny midlertidig trener blir Ragnar Nikolay Larsen.
----

* Ragnar Nikolay Larsen går av som midlertidig landslagstrener, mens ny trener blir Kristian Henriksen.

## Norges landskamper 1959

* Kampen mellom Norge og Danmark ble også regnet som et oppgjør i Nordisk mesterskap i fotball.
----

* Med 2–6 sammenlagt over to kamper mot Østerrike klarte ikke Norge å kvalifisere seg videre til EM i fotball 1960, som ble arrangert i Frankrike.
----

* Kristian Henriksen går av som landslagstrener, mens ny trener blir Wilhelm Kment.

## Eksterne lenker
* 
* RSSSF.no – National team 1955
* RSSSF.no – National team 1956
* RSSSF.no – National team 1957
* RSSSF.no – National team 1958
* RSSSF.no – National team 1959
Velferdstinget Vest

**Velferdstinget Vest** (tidligere Velferdstinget i Bergen) er det øverste studentorganet i Studentsamskipnaden på Vestlandet (Sammen). Det er en sammenslutning mellom studentdemokratiene til alle utdanningsinstitusjonene som er tilknyttet samskipnaden. Til sammen sitter det i dag 29 representanter i Velferdstinget so representerer om lag 45 000 studenter. Velferdstinget i Bergen ble stiftet 7. oktober 1997. 

## Formål
Velferdstinget Vest er en studentpolitisk interesseorganisasjon for alle som studerer på Vestlandet. Formålet er å gi studentene på Vestlandet en felles stemme overfor Sammen og andre relevante aktører som vertskommuner, fylkeskommunen og staten.

Velferdstinget bestemmer fordelingen av den delen av semesteravgiften som primært går til studentkultur, studentmedia og studentidrett. I tillegg velger Velferdstinget halvparten av styremedlemmene i Sammen, inkludert leder som har dobbeltstemme. Velferdstinget velger også studentrepresentanter til alle andre råd og utvalg i Sammen.

## Representasjon
De lokale studentdemokratiene tilknyttet Sammen bestemmer selv hvem som skal representere de i Velferdstinget. Antallet representanter fra hvert studentdemokrati bestemmes av studenttallet.

Nåværende representasjon er, sortert etter størrelse og mandat:
* Universitetet i Bergen (11 representanter)
* Høgskolen på Vestlandet (10 representanter)
* Norges Handelshøyskole (3 representanter)
* BI Bergen (2 representanter)
* NLA Høyskolen (2 representanter)
* VID Vitenskapelige Høgskole (1 representant)
* Bergen Arkitekt skole (1 representant)
* Høyskolen Kristiania Bergen (1 representant)
* Skrivekunstakademiet (1 representant)
* Kunstskolen i Bergen (1 representant) 
Alle studenter som er tilknyttet Sammen har møte-, tale- og forslagsrett i Velferdstinget, og kan stille til alle verv som Velferdstinget innehar.

## Utøvende organ
Velferdstingets arbeidsutvalg (VT-AU) er organisasjonens utøvende organ. Kulturstyret er Velferdstingets utøvende organ i kultursaker og semesteravgiftsfordelingen. Arbeidsutvalget som består av leder, nestleder og leder av Kulturstyret, velges på vårens siste Velferdstingsmøte (ofte i mai), og innehar vervet i en periode på ett år.

## Ledelse

## Referanser


## Eksterne lenker
* Hjemmesiden til Velferdstinget Vest 
* Hjemmesiden til Studentsamskipnaden på Vestlandet
Jeg reiser alene

***Jeg reiser alene*** er en norsk dramafilm fra 2011 regissert av Stian Kristiansen med manus etter Tore Renbergs roman *[[Charlotte Isabel Hansen]]* fra 2008.

## Handling
Jarle Klepp lever livet sitt i Bergen, og studerer litteraturvitenskap på universitetet. Alt blir annerledes da det dumper et brev ned i postkassen hvor det står at den sju år gamle datteren hans Charlotte, som Jarle ikke hadde visst om før, er på vei med et fly for å bo hos ham i en uke. I mellomtiden har kjæresten til Jarles forelsket seg i en lektor ved navn Robert, og hun avslutter derfor forholdet sitt til Jarle.

I begynnelsen gir Jarle ansvaret for datteren sin til en nabo, før han går på fest, drikker seg alt for full, og forsøker å få kontakt med den tidligere kjæresten sin igjen, før han kommer veldig beruset hjem midt på natten. Men moren til Jarle får snart et nært forhold til den lille datteren hans, og Jarle vokser etter hvert nærmere datteren sin han også.

## Om filmen
Filmen hadde premiere 11. februar 2011. Den er oppfølger til Mannen som elsket Yngve og følger Jarle Klepp (Rolf Kristian Larsen) åtte år etter den første filmen. Den hadde et samlet besøkstall på norske kinoer på .

## Rolleliste

## Eksterne lenker
*
Marie-Christine Barrault

**Marie-Christine Barrault** (født 21. mars 1944 i Paris i Frankrike) er en fransk skuespiller. Hun har medvirket i 45 filmer og en rekke TV-produksjoner i løpet av sin karriere som skuespiller.

Barrault spilte sin første TV-rolle i 1967 i serien *Que ferait donc Faber?* Hun filmdebuterte i 1969 med filmen ''Min natt med Maud''. I 1975 medvirket hun i *Cousin, Cousine,* og for denne rollen ble hun nominert til Oscar i kategorien «Beste kvinnelige skuespiller». Andre kjente filmer hun har vært med i er *Stardust Memories* (1980) og *Bonsoir* (1994).

## Familie
Hun er niese av skuespillerne Jean-Louis Barrault og Madeleine Renaud.

Barraults første ektemann var skuespiller og produsent Daniel Toscan du Plantier. Sammen fikk de barna David og Ariane. Hennes andre ektemann var regissøren Roger Vadim; de giftet seg i 1990, og var gift frem til han døde av kreft i 2000. Barrault og Vadim hadde ingen felles barn.

## Referanser


## Eksterne lenker
* 
*
Fjernbane nord–syd

**Fjernbane nord–syd** er en firesporet jernbanestrekning i Berlin. Den ble åpnet i 2006 mellom ringbanen ved Wedding og Südende som del av det såkalte Pilzkonzept (*soppkonseptet*), en ny plan for jernbanetrafikken i Berlin etter gjenforeningen. Hovedbyggverket langs strekningen er en 3,5 km lang tunnel under Tiergarten. Berlin Hauptbahnhof ligger langs denne tunnelen. Strekningen betjenes av regional- og fjerntrafikk.

## Linjekart

|}
Cue

**Cue** er en svensk popgruppe bestående av Niklas Hjulström og Anders Melander.
Mest kjent for sin hit *[[Burnin' (Cue-sang)|Burnin']]* som kom ut i forbindelse med den svenske TV-serien *[[Glappet]]* i 1997.

I år 2000 kom CD-en *[[Cue (album)|Cue]]*, utgitt av Independent Entertainment Sverige.

## Eksterne lenker
*
Marsha Mason

**Marsha Mason** (født 3. april 1942 i St. Louis i Missouri) er en amerikansk skuespiller og regissør.

Mason fikk fire Oscar-nominasjoner for beste kvinnelige hovedrolle for sine opptredener i filmene *[[Cinderella Liberty]], [[The Goodbye Girl]], [[Chapter Two]]* og *[[Only When I Laugh]]*.

Mason er også kjent for sin ledende i filmen Heartbreak Ridge fra 1986. Marsha og hennes yngre søster, Linda (født 1943), vokste opp på Elmont Lane i Crestwood i Missouri. Mason er utdannet ved Nerinx Hall High School og senere i Webster University, begge i Webster Groves i Missouri. Hun er bosatt i New Mexico, hvor hun eier en gård i Abiquiu som der hun dyrker sertifiserte økologiske urter. På slutten av 1990-tallet, solgte Mason urter til bedrifter både lokalt og regionalt.

Marsha Mason har hatt en fremragende karriere innen film og teater. Hun debuterte som skuespiller på Broadway i oppsetningen The Good Doctor i 1973. Kort tid etterpå giftet Mason seg med regissøren for dette stykket. Samme år spilte Mason mot James Caan i 20th Century Fox sin film Cinderella Liberty, som gjorde at hun fikk en Oscar-nominasjon for beste kvinnelige skuespiller.

I 1981 spilte Mason, sammen med Kristy McNichol, James Coco og Joan Hackett i filmatiseringen av Only When I Laugh. Da hennes ekteskap endte i en skilsmisse tapte hennes filmkarriere seg. Imidlertid begynte hennes filmkarriere å ta seg noe opp igjen i 1986 da hun spilte mot Clint Eastwood i filmen Heartbreak Ridge, som var kommersiell suksess som fikk god kritikk fra publikum og filmkritikere.

I 1987 regisserte Mason TV-filmen Little Miss Perfect. I 2001 dukket Mason opp i ABC-TV filmen Life with Judy Garland: Me and My Shadows, der hun portretterte Ethel Gumm. Hennes andre TV-arbeider inkluderer gjesteroller i TV-serien Seinfeld, Lipstick Jungle og Army Wives. Mason spilte også i sin egen serie som gikk 1991-1992. I 1997 og 1998 fikk hun en fast rolle i TV-serien Frasier som karakteren Sherry Dempsey.

Mason har blitt tildelt en stjerne på St. Louis Walk of Fame for sine skuespillerprestasjoner.

## Filmografi

## Referanser


## Eksterne lenker
* 
* 
* "Marsha Mason: A Conversation for Women's History Month", *Broadway World*, March 29, 2010
Sally Kirkland

**Sally Kirkland** (1941–2025) var en amerikansk skuespiller.

Kirkland ble oppkalt etter sin mor, Sally Kirkland, som var moteredaktør i *[[Vogue]]* og *[[Life (magasin)|Life]]*, og hun vokste opp i Philadelphia i Pennsylvania. Hennes far, Frederic McMichael Kirkland, jobbet innen en skrapmetall&shy;virksomhet. Skuespilleren Shelley Winters var en form for mentor for henne, omtalt av Kirkland som «gudmor», men ikke i religiøs betydning.

Kirkland begynte å opptre Off-Broadway i 1962, og hun var den første skuespilleren som viste seg naken i vanlig teater, i en produksjon av *Sweet Eros* i 1968. I 1970-årene hadde hun mindre roller i filmer som *The Sting*, *The Way We Were*, *A Star Is Born* og *Private Benjamin*.

Kirkland ble Oscar-nominert for beste kvinnelige hovedrolle i 1987 for *Anna*, en rolle hun også mottok en Golden Globe Award for som beste kvinnelige skuespiller i et drama. Hun hadde roller på TV, inkludert såpeoperaen *Days of Our Lives*. Filmer hun spilte i inkluderer *EDTV*, *JFK*, *Adam and Steve* og *The Simple Life 5:*.

Kirkland underviste i yoga og meditasjon. Hun var også helseaktivist som talte for kvinner som er blitt skadet av brystimplantater. Hun grunnla Kirkland Institute for Implant Survival Syndrome i august 1998. I oktober 2006 sluttet Kirkland seg til Arun Gandhi, barnebarn av Mahatma Gandhi, og marsjerte for fred i Los Angeles.

Sally Kirkland døde på et hospice i Palm Springs den 11. november 2025, 84 år gammel, etter å ha blitt diagnostisert med demens i 2024.

## Filmografi

## Referanser


## Eksterne lenker
* 
* 
*
Saint-Maurice (Val-de-Marne)

**Saint-Maurice** er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 6,8&nbsp;km fra sentrum av Paris

## Historie
Opprinnelig het kommunen Charenton-Saint-Maurice, men navnet ble offisielt forenklet til Saint-Maurice i 1842.

I 1929 mistet Saint-Maurice halvparten av arealet sitt, da Paris innlemmet Bois de Vincennes i byen. En del av den hadde inntil da tilhørt Saint-Maurice.

## Befolkningsutvikling
***Antall innbyggere i kommunen Saint-Maurice***

## Referanser


## Eksterne lenker
* 
* Kommunedata INSEE
«Et selskab af danske kunstnere i Rom»

**«Et selskab af danske kunstnere i Rom»** er et maleri utført av Constantin Hansen i 1837. Det viser en gruppe danske kunstnere som har samlet seg i et rom og som diskuterer sitt kunstneriske arbeid. Motivet adskiller seg fra andre malerier som fremstiller danske kunstnere fra samme tid, som blant annet «Danske kunstnere i osteriet La Gensola» av Ditlev Blunck hvor motivet er et festlig lag.

Som skildring av et ukonvensjonelt samvær mellom likesinnede som diskuterer sitt kall, avspeiler bildet kunstnernes nye selvbevissthet i det kunstdyrkende borgerlige samfunn.

Etter å ha fått et reisestipend av Fonden ad usus publicos reiste Hansen til Roma i 1835. To år etter bestilte Kunstforeningen et bilde fra Roma med selvvalgt motiv og «Et selskab af danske kunstnere i Rom» er et resultat av dette.

Constantin Hansen gikk grundig til verks da han malte bildet. Han malte studier av hver av kunstnerne som er avbildet og fikk vennen 
Albert Küchler til å male en studie av ham selv.

Kunstnerne på maleriet er fra venstre, Hansen selv, på gulvet ligger Michael Gottlieb Bindesbøll, videre på venstre side følger Martinus Rørbye. Ute på verandaen står fra venstre Wilhelm Marstrand og Albert Küchler med Ditlev Blunck i døråpningen. Jørgen Sonne sitter oppå bordet til høyre og bortenfor han ligger en hund på en stol.

## Kilder
*Statens Museum for Kunst
*Constantin Hansen hos Weilbachs kunstnerleksikon
Tiriltungeglansvikler

**Tiriltungeglansvikler** (*Cydia succedana*) er en sommerfugl i gruppen av viklere (Tortricidae). 

## Utseende
En middelsstor (vingespenn 11-16 millimeter), gråaktig vikler. Forvingen har et uregelmessig, hvitt tverrbånd (som oftest ikke når framkanten), ellers noen hvite flekker ved forkanten og et par mer eller mindre utydelige, sølvfargede skråstreker ved spissen. Det er ikke mulig å skille sikkert mellom denne arten og *[[Cydia albipicta]]* ut fra ytre utseende, man må undersøke kjønnsorganene der det finnes tydelige forskjeller. Tiriltungeglansvikleren er gjerne litt mørkere og mer kontrastrikt farget enn *C. albipicta*.

## Levevis
I Norge lever larvene på tiriltunge (*Lotus corniculatus*). Lenger sør i Europa kan arten også gå på andre planter i erteblomstfamilien, som gyvel (*Cytisus scoparius*), ginst (*Genista*) og gulltorn (*Ulex europaeus*). Larven lever inne i belgene og spiser på frøene som modnes der.
De voksne viklerne flyr i mai-juni.

## Utbredelse
Arten er utbredt i Nord-Afrika, i hele Europa unntatt den nordøstligste delen, og i det nordlige Asia. I Norge er den vanlig nord til Troms.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae – 570 europeiske arter inklusiv underarter (varianter), hvorav mange i Norge.
******* slekt glansviklere, *[[Cydia (slekt)|Cydia]]* Hübner, 1825
******** tiriltungeglansviker, *Cydia succedana* (Denis & Schiffermüller, 1775)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/c/cydia_succedana.html
* *Cydia succedana* på UK Moths: http://ukmoths.org.uk/show.php?id=5047
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: http://www.faunaeur.org/full_results.php?id=439144

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Knut Torsplass

**Knut Toresen Torsplass** (1843&ndash;1928), mest kjent under navnet **«Malena-Knut»**, var en felespeller fra grenda Plassen i Alvdal. Han var i lang tid den fremste tradisjonsbæreren innenfor folkemusikken i Alvdal.

Musikken hadde han først og fremst lært av sin bestefar Knut Eriksen Strømmen (f. 1786) Denne Knut er i noen sammenhenger kjent under navnet Malena-Knut eller Gammel-Malena’n og regnes som den første spellemannen som er kjent i Alvdal. Men det er først og fremst hans barnebarn som huskes som spellemann i ettertida. Gammel-Malena’n hadde flere ganger vært «i felten» i ufredsåra fram mot 1814 og blitt inspirert av nye slåttetradisjoner som han brakte med seg til hjembygda, og som han videreførte til Knut Torsplass. Andre spellemenn i Alvdal som har vært inspirasjonskilder for Knut var Blostrup Kristofferson («Pilatus-Blostrup») f. 1787, Erik Måna og Peder Sveien.

Knut var mye brukt som spellemann på fester og brylluper i området. Hans repertoar besto stort sett av springleker, som var den mest brukte dansen i området i siste halvdel av 1800-tallet, men det er bevart omtrent 20 polser, en del hallinger og brurmarsjer etter ham som er festet på notepapiret av lektor Ole Ryssdal fra Trondheim som møtte Knut i 1918. Valsen kom i bruk senere i området og er ikke mye representert i Malena-Knuts spill. Hans spill er i flere sammenhenger betegnet som noe alderdommelig med vekt på de gamle spellemannstradisjoner.

## Referanser
George Derwent Thomson

**George Derwent Thomson** eller *Seoirse Mac Tomái* (født i 1903 i Dulwich i London, død 3. februar 1987 i Birmingham) var en britisk akademiker, marxistisk filosof som forsket på det irske språket. 

Thomson studerte klassisk historie ved King's College, Cambridge, der han nådde First Class Honours innen klassisk Tripos og han vant et stipend til Trinity College, Dublin. Ved Trinity College arbeidet han på sin første bok, som omhandlet greske språk. Han ble ansatt som lektor og deretter professor i greske språk ved forskjellige universiteter.

Han flyttet tilbake til England i 1934, da han returnerte til King's College, Cambridge, der han holdt forelesninger om gresk. Han ble professor ved Birmingham University i 1936, dette året han sluttet seg til Communist Party of Great Britain. Thomson utviklet en marxistisk tolkning av gresk drama. Thomsen var venn med, og hadde en viktig innflytelse på Alfred Sohn-Rethel og enkelte av hans teorier. 

Han tilbrakte flere år med å studere språk, historie og kultur. Han opprettholdt en særskilt studie av den nå utdødde samfunnet i Irland, der han oppfattet elementer av overlevende kulturelle resonanser med det historisk samfunnet før utviklingen av privat eiendom som et produksjonsmiddel. 

Han ble en forkjemper for det irske språket. Da han søkte om en ny stilling som foreleser i gresk i NUI Galway i 1931. Han satt også i kommunistpartiets kulturutvalg på denne tiden. Den kinesiske revolusjonen i 1949 hadde en dyp effekt på ham og førte til uoverensstemmelser mellom ham og det britiske kommunistpartiet, som han etter hvert drev lenger og lenger vekk ifra. Men han mistet aldri helt sin politiske oppfatning. 

Thomson var medforfatter på to populære verk på marxismen som ble utgitt av China Policy Study Group i begynnelsen av 1970-tallet. Det ene verket var en studie innen revolusjonære dialektikk og ble publisert i 1971, og hans andre publiserte verk omhandlet kapitalisme og vekst og fall i vareproduksjonen (1973).

## Referanser
Blackout (Britney Spears-album)

***Blackout*** er det femte studioalbumet til den amerikanske sangeren Britney Spears. Det ble utgitt av Jive Records den 26. oktober 2007. Spears begynte å jobbe med dette albumet tidlig i februar 2006.

## Eksterne lenker
*
David Aaronovitch

**David Aaronovitch** (født 8. juli 1954) er en britisk forfatter, kringkaster og journalist.

Han er en vanlig spaltist for magasinet The Times, og forfatter av flere bøker, blant disse var *Padling to Jerusalem: A Aquatic Tour of Our Small Country* (2000) og *Voodoo Histories: Conspiracy Theory in Modern History* (2009). Han ble tildelt Orwell-prisen for hans grundige politisk journalistikk i 2001. Aaronovitch er sønn av økonomen, kommunisten Sam Aaronovitch, og bror av skuespilleren Owen Aaronovitch og manusforfatter Ben Aaronovitch. 

Han ble utdannet ved Gospel Oak Primary School frem til 1965, ved Holloway County 1965-1968 og han studerte ved William Ellis School 1968-1972. Han studerte moderne historie ved Balliol College ved University of Oxford fra oktober 1973 til april 1974. David var i likhet faren hans en kommunist og medlem av det britiske kommunistpartiet. 

Han fullførte sin utdannelse ved Universitetet i Manchester, derfra ble han i uteksaminert i 1978 med en øvre grad innen historie. Han arbeidet for en periode for BBC i London som redaktør i 1988. Han begynte på sin karriere innenfor avisjournalistikk i 1995, da han fikk en jobb for avisen *[[The Independent]]*.

## Referanser


## Eksterne lenker
* 
* 
* 
*  ''Journalisted'', artikler av David Aaronovitch
Gottorfer Codex

**Gottorfer Codex** (dansk: **det gottorpske kodeks el. codex**) er et blomsteratlas på fire bind som Frederik III av Slesvig-Holsten-Gottorp (1597–1659), hertug i den gottorpske delen i Slesvig og Holstein fikk utført i årene 1649–1659. De fire bindene inneholder 365 malte blader med mer enn 1200 planter. Samlingen omfatter bruks- og prydplanter. Den viser blant andet salvie, roser, tulipaner og iris.

Gottorfer Codex skulle dokumentere og kategorisere den varierte floraen i den barokke Nyværkhave ved Gottorp slott i Schleswig. Blomsterbildene ble utført av maleren Hans Simon Holtzbecker fra Hamburg. Samtlige bilder er malt på pergament med gouachefarver.

Holtzbecker arbeidet både i Slesvig og i Hamburg, hvor han fikk tilsendt kasser med blomster å male etter. Arbeidet stoppet da hertug Frederik døde i 1659 og bildene ble oppbevart som løse blader i slottets bibliotek. Etter den store nordiske krig kom verket til Den Kongelige Kobberstiksamling i København. De er innregistrert som «krigsbytte 1749».

## Eksterne lenker
* 
* Statens Museum for Kunst om Gottorfer Codex
* Museum på Gottorp slott: Der Gottorfer Codex
Richard King

**Richard King** er en Oscar og BAFTA-vinnende lydredigerer.

King vant Oscar og BAFTA for beste lydredigering for *[[Master and Commander: The Far Side of the World]]* (2004), og Oscar for beste lydredigering for *[[The Dark Knight]]* (2008) og *[[Inception]]* (2010).

## Priser og nominasjoner
### [[Oscar for beste lydklipp]]
* Vant: *[[Master and Commander: The Far Side of the World]]* (2004)
* Nominert: *[[War of the Worlds]]* (2005)
* Vant: *[[The Dark Knight]]* (2008)
* Vant: *[[Inception]]* (2010)
* Nominert: *[[Interstellar]]* (2014)
* Nominert: *[[Dunkirk (film)|Dunkirk]]* (2017)

### BAFTA for beste lydklipp
* Vant: *[[Master and Commander: The Far Side of the World]]* (2004)
* Nominert: *[[The Dark Knight]]* (2008)
* Vant: *[[Inception]]* (2010)
* Vant: *[[Dunkirk (film)|Dunkirk]]* (2017)

## Referanser


## Eksterne lenker
*
Intimate and Live

***Intimate and Live*** er et konsertalbum av den australske sangeren Kylie Minogue, utgitt i 1998.

Albumet ble svært vellykket i Australia, og hennes versjon av ABBA-sangen «Dancing Queen»  ble ofte spilt på radio. Hun fremførte også sangen under avslutningsseremonien for Sommer-OL 2000 i Sydney.

## Sporliste
### CD 1
#«Too Far» – 6:57
#«What Do I Have to Do?» – 4:20
#«Some Kind of Bliss» – 4:07
#«Put Yourself in My Place» – 4:51
#«Breathe» – 4:05
#«Take Me With You» – 6:29
#«I Should Be So Lucky» – 4:00
#«Dancing Queen» – 6:00
#«Dangerous Game» – 5:34
#«Cowboy Style» – 6:28

### CD 2
#«Step Back in Time» – 3:36
#«Say Hey» – 7:46
#«Free» – 4:10
#«Drunk» – 4:00
#«Did It Again» – 4:21
#«Limbo» – 5:18
#«Shocked» – 4:10
#«Confide in Me» – 5:38
#«The Loco-Motion» – 6:27
#«Should I Stay or Should I Go» – 3:20
#«Better the Devil You Know» – 4:29

## Eksterne lenker
* ''Intimate and Live'' på Allmusic
Kay Beauchamp

**Kay Beauchamp** (født 27. mai 1899 i Somerset, død i januar 1992) var en ledende skikkelse innenfor kommunistpartiet i Storbritannia på 1920-tallet. 

Hun fullførte en grad innen historie ved University College, London i 1924. Dette året giftet hun seg med bokhandler og bibliograf Graham Pollard, sønn av professor Albert Pollard. Hun ble medlem av Communist Party of Great Britain,  hvor hun arbeidet over en lengre periode som sekretær. 

Hun arbeidet som lærer og var involvert med den britiske kommunistpartiets undervisningsavdeling. I løpet av 1930-og 1940-tallet, jobbet hun tett sammen med Harry Pollitt, som organiserte flere sultemarsjer og solidaritetsarbeid for den spanske borgerkrigen. I 1972 ble hennes første ekteskap oppløst, og hun giftet seg med Tony Gilbert. Hun fortsatte å være aktiv i politikken for resten av livet. Hun døde i 1992, i en alder av 93 år.

Etter krigen ble hun valgt inn som et lokal bystyremedlem i Finsbury, Islington. Hun var også ansatt som internasjonal sekretær i kommunistpartiet. I denne rollen gjorde hun en rekke besøk til U-land i Afrika. Hun var involvert i bevegelsen for Colonial Freedom (MCF), som ble grunnlagt i 1954, og jobbet sammen med flere andre kjente kommuniser som f.eks. Kwame Nkrumah og Jomo Kenyatta fra Afrika. 

## Referanser
Salman Khan

:*Se også [[Salman Khan (pedagog)]]*

**Abdul Rashid Salim Salman Khan**, best kjent som **Salman Khan**, (født 27. desember 1965 i Indore i Madhya Pradesh i India) er en indisk Bollywood-skuespiller. Han har opptrådt i over 80 filmer. Han startet sin filmkarriere i 1988 som hjelpende skuespiller. I 1989 fikk han spille en film der han selv var hovedperson, den filmen het *Maine Pyaar Kiya* og ble svært populær det året. Han vant en pris for «Beste nykommer». I 2004 ble han rangert sjuende kjekkeste person i verden.

## Karriere

Han startet sin filmkarriere som skuespiller i *Biwi Ho To Aisi* (1988). I 1989 fikk Salman sitt gjennombrudd gjennom filmen *Maine Pyaar Kyar*, som var en stor suksess både i India og verden over. Han fikk også en del priser, som blant annet beste nykommer. Den filmen i dag regnes som den beste og mest populære filmen på 1980-tallet. I 1990 opptrådte han i filmen Baaghi. 

Salman har også sunget en del sanger i en rekke Bollywood-filmer. Han har sunget i filmene som *Hello Brother* (1999), *Chal Mere Bhai* (2000), *Hello* (2008). Liste av sanger som han har sunget:

Han er ikke bare en skuespiller, men også en programleder. Han leder programmene som Dus Ka Dum (indisk versjon av Power of 10) og Bigg Boss (indisk versjon av Big Brother). Han har ledet Dus Ka Dum i to sesonger (1 og 2) og han skal fortsette å være programleder for det programmet. Han har ledet en sesong (sesong 4) av Bigg Boss og det er mulig at han leder også den femte sesongen også.

## Familie

Han er sønn av Salma Khan and Salim Khan. Faren hans, Salim Khan som var manusforfatter fram til 1980. Salman har to brødrene og to søstre. Arbaaz Khan (43) og Sohail Khan (40) er både skuespiller og filmprodusent. I 2010, ble Arbaaz sitt første film som filmprodusent ble en svært populær film verden over. Sohail på sin side er også filmdirektør og han startet sin karriere så tidlig som i 1997. Han har også jobbet som manusforfatter for en del filmer. De filmene som han har laget til nå har han med sin eldste bror som hovedskuespiller.

## Priser
* Beste Nykommer- *Maine Pyaar Kiya* (1989)
* Beste Skuespiller for Dabangg (2010)

## Skuespiller

## Programleder

* Dus Ka Dum (Sesong 1 og 2)

* Bigg Boss (Sesong 4 og 5)

## Referanser


## Eksterne lenker
*